বেগম বদরুন্নেসা আহমদ (রাজনীতিবিদ)
বেগম বদরুন্নেসা আহমদ (৩ মার্চ ১৯২৪ - ২৫ মে ১৯৭৪) ছিলেন নারীর রাজনৈতিক ক্ষমতায়নের অন্যতম পথিকৃৎ। বাংলাদেশের একজন প্রখ্যাত রাজনীতিবিদ, শিক্ষাবিদ। রাজনীতিতে তার দৃষ্টান্ত সামনে রেখে বাংলাদেশের আওয়ামী লীগ সরকার সরকারি কর্মকর্তাদের স্ত্রীদের রাজনীতিতে অংশগ্রহণের নিষেধাজ্ঞা তুলে নেয়। তিনি ১৯৭৪ সালে বাংলাদেশ সরকারের মহিলা, শিক্ষা, ক্রীড়া ও সংস্কৃতি মন্ত্রী ছিলেন। দেশ ও মানুষের সেবায় অনন্য সাধারণ অবদানের জন্য ১৯৯৯ সালে তাকে মরণোত্তর “স্বাধীনতা পুরস্কার” প্রদান করা হয়।